Foto: Fotolia SAVOL: Biz ishlaydigan internet-kafening boshliq va xodimlari ularning o‘zaro huquq va majburiyatlari yozib qo‘yiladigan hujjat tuzishmoqchi. Bunday hujjatni qanday nomlasa to‘g‘ri bo‘ladi: «Jamoa shartnomasi»mi yoki «Jamoa kelishuvi»mi? Sh.Alimov JAVOB: Bunday holatda bu hujjat jamoa shartnomasi deb nomlanadi. Mehnat kodeksining 29-moddasiga ko‘ra jamoa kelishuvi — muayyan kasb, tarmoq, hudud xodimlari uchun mehnat shartlari, ish bilan ta’minlash va ijtimoiy kafolatlar belgilash borasidagi majburiyatlarni o‘z ichiga oluvchi normativ hujjatdir. Savolga Bandlik va mehnat munosabatlari vazirligi yuridik xizmati rahbari Davlatnazar Matrasulov javob berdi. Eslatma: «Yuridik xizmat minbari»da savollarga berilayotgan javoblar tavsiyaviy xarakterga ega.